### Beslutninger

Fremsendes til Kulturudvalget til behandling i henhold til beslutning i byrådets møde den 14. august 2024.

###

BESLUTNINGSFORSLAG FRA V OG DD

Et stort flertal i byrådet har vedtaget en ny politisk aftale om udsatte boligområder i [adresse]. I aftalen er et vigtigt gennemgående tema et fokus på demokratiske værdier i udsatte boligområder. Det er der behov for. I de udsatte boligområder opleves der nemlig adfærd og negativ social kontrol, der strider imod de grundlæggende demokratiske normer og værdier i samfundet.

Et eksempel herpå er kønsopdelt svømning. Udlændinge- og Integrationsministeriet har afdækket kønsopdelt svømning i de danske kommuner. I kun 12 kommuner er det muligt at lave kønsopdelt svømning i offentlige svømmehaller. [adresse] er desværre en af disse.

Udlændinge- og integrationsminister Elias Danielsen (S) har derfor i et brev til borgmester Frode Olesen (S) opfordret byrådet til at tage et opgør med den kønsopdelte svømning, som ministeren kalder for udansk og med til at undergrave integrationen i [adresse].

Venstre og Danmarksdemokraterne er helt enige med ministeren, og foreslår på den baggrund:

at 1) Der ikke gives tilladelse til kønsopdelt svømning i kommunale svømmehaller i [adresse]

at 2) [adresse] melder tilbage til ministeriet, såfremt der er brug for lovændringer hvis der i dag ikke er tilstrækkelig mulighed for at nægte udleje eller udlån kommunale svømme faciliteter til kønsopdelt svømning

Baggrund

Udlændinge- og Integrationsministeriet foretog i efteråret en høring af samtlige kommuner vedrørende forekomsten af kønsopdelt svømning.

Emil Danielsen svømning forstås i denne sammenhæng som en situation, hvor der tilbydes svømning til personer af samme køn, og hvor det modsatte køn ikke må deltage og ej heller overvære aktiviteten.

[adresse] hører til blandt de kommuner, der har angivet, at der er mulighed for kønsopdelt svømning – enten i foreningsregi eller i forbindelse med svømmeanlæggets normale åbningstid. Derfor opfordrer udlændinge- og integrationsminister Elias Danielsen (S) til et opgør med den kønsopdelte svømning. Brevet kan ses som bilag 1.

[adresse] afskaffede kønsopdelt svømning i 2017 i den kommunale åbningstid efter forslag fra Venstre. Men aktuelt er der ifølge rådmand for Kultur og Borgerservice Hans Andresen ni foreninger i kommunen, som tilbyder svømning for enkelte køn.

INDSTILLING FRA MAGISTRATSAFDELINGEN FOR KULTUR OG BORGERSERVICE

Svar på forslag fra V og DD om opgør med kønsopdelt svømning i [adresse]

### Resume

På byrådsmødet den 24. april 2024 stillede Venstre og Danmarksdemokraterne et forslag om opgør med kønsopdelt svømning.

Byrådet har i 2017 besluttet, at der i kommunens svømmehaller i den offentlige åbningstid skal være lige adgang for alle uanset køn, og at kommunen anviser ledige lokaler (tid i svømmehaller) efter folkeoplysningslovens regler. Det betyder, at der i foreningsregi kan arrangeres kønsopdelt svømning.

Der er ikke lovhjemmel til, at kommunen kan undlade at tildele lokaler til godkendte folkeoplysende foreninger, der tilbyder kønsopdelte foreningsaktiviteter, herunder svømning.

Der er i foreningsregi en lang tradition for at tilbyde kønsopdelte aktiviteter, herunder f.eks. fodbold, håndbold, basket og spejder. Derudover er der en række fordele forbundet med kønsopdelte svømmeaktiviteter, herunder at de rammer en målgruppe, andre tilbud ikke rammer, at deltagerne lærer demokratiske værdier gennem deres foreningsmedlemsskab, at deltagerne ofte bliver en del af yderligere foreningsfællesskaber, og at der er en sundhedsgevinst for deltagerne. .

### Beslutningspunkter

Det indstilles:

At 1) [adresse] opretholder beslutningen fra 2017 om, at der i kommunens svømmehaller i den offentlige åbningstid skal være lige adgang for alle uanset køn, og at kommunen som hidtil anviser ledige lokaler (tid i svømmehaller) efter folkeoplysningslovens regler.

At 2) [adresse] ikke retter henvendelse til Udlændinge- og Integrationsministeriet med ønske om lovændring på området.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 24-04-2024

Anders Christensen: 26

Fremsendes til Magistratsafdelingen for Kultur og Borgerservice med henblik på udarbejdelse af en indstilling, jf. byrådets vedtagelse i mødet den 24. april 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 25-06-2024

Anders Christensen: 5

Fremsendes til [adresse] med bemærkning, at Magistraten i mødet den 25. juni 2024 anbefaler, at byrådet tiltræder Magistratsafdelingen for Kultur og Borgerservices indstilling af 12. juni 2024.

Rådmand Ebbe Petersen og Andrea Thygesen tog forbehold.

Jim Danielsen bemærkede til referatet, at indstillingen burde forholde sig til, at der er problemstillinger med kønsopdelt svømning.

Trine Mikkelsen og Øvli Mortensen var forhindret i at deltage i sagens behandling.